སྤྱི་ཟླ་དྲུག་པའི་ཚེས་༡༦ཉིན་ཞོགས་པ་འཛིན་གྲྭ་ཚུགས་པའི་དུས་སུ་སློབ་གྲྭའི་དགེ་རྒན་རྒན་གྲས་བོད་དགེ་དབུ་རྒྱན་ཆོས་འཕེལ་ལགས་སྐུ་འཚོ་བཞུགས་མ་བྱུང་བའི་བློ་ཕམ་གྱི་གནས་ཚུལ་བྱུང་།བློ་ཕམ་གྱི་གནས་ཚུལ་དེ་བྱུང་མ་ཐག་འཛིན་གྲྭ་བདུན་པ་ཡན་དང་།དགེ་རྒན་རྣམས་ཚོགས་ཁང་ནང་ཚང་འཛོམས་བྱས་ཏེ།བཟང་སྤྱོད་སྨོན་ལམ་དང་།མ་ནི་འདོན་རྒྱུ་འགོ་འཛུགས་པ་མ་ཟད།སློབ་གྲྭའི་བདེ་འཇགས་ཚོགས་གཙོའི་སྣེ་འཁྲིད་འོག་ལས་བྱེད་ཚང་མ་མཉམ་འདུས་ངང་འདས་པོའི་རྩིས་བསྐོར་རྒྱུ་དང་།རྗེས་བཞུགས་ནང་མི་རྣམས་ལ་རོགས་རམ་དང་སེམས་གསོ་བྱ་རྒྱུ་འཐུས།ཕུང་པ་ཕྱིར་འདོན་གྱི་ལས་གཞི་བཅས་ལ་མཉམ་བཞུགས་བྱས།ཁོང་ནི་དགེ་རྒན་ལྷག་བསམ་གཞུང་དྲང་ཞིག་ཡིན་པ་མ་ཟད།སློབ་གྲྭའི་ནང་མི་ལོ་ཧྲིལ་པོ་ཉི་ཤུ་ལྷག་སྲི་ཞུ་བསྒྲུབས་ཏེ་བོད་མིའི་བླ་སྲོག་ལྟ་བུའི་ན་ཆུང་བྱིས་པ་མང་པོར།མ་འོངས་འདུན་ལམ་བཟང་པོའི་ཤེས་ཡོན་གྱི་འཁར་བ་འདེགས་པའི་བྱས་རྗེས་ཆེན་པོ་བཞག་ཡོད་ལ།དེར་བརྟེན་ཁོང་གི་ཚོགས་བསགས་འབྲས་བུ་འདི་ལ་བརྟེན་ནས་ཕྱི་མ་སླར་ཡང་འཕགས་པ་སྤྱན་རས་གཟིགས་ཀྱི་འདུལ་བྱར་སྐྱེ་བའི་སྨོན་འདུན་བསྔོ་བའོ།